[{"text_idx": "#000001", "text": "Dyma gyflwyniad i\u2019r syniad o ddechrau Menter Ddigidol Gymraeg, sefydliad newydd sy\u2019n creu cynnwys a phrofiadau ar-lein yn Gymraeg."}, {"text_idx": "#000003", "text": "Darllenwch ragor am y syniadau."}, {"text_idx": "#000004", "text": "Gwefan Settled: helpu pobl gydag ymgeisiadau statws preswylydd sefydlog"}, {"text_idx": "#000005", "text": "Dw i wedi adeiladu gwefan i elusen newydd sbon o\u2019r enw Settled."}, {"text_idx": "#000006", "text": "Mae\u2019r elusen yn helpu pobl sydd angen gwneud cais i\u2019r Swyddfa Gartref i aros yng ngwledydd Prydain oherwydd Brecsit."}, {"text_idx": "#000007", "text": "Mae\u2019r broses yn gymhleth a dyrys fel y mae ac mae llawer o ffactorau eraill sy\u2019n wneud pethau\u2019n anoddach megis amgylchiadau bywyd y bobl sy\u2019n ymgeisio."}, {"text_idx": "#000008", "text": "Mae\u2019r fersiwn cyntaf y wefan yn uniaith Saesneg gyda llawer iawn o ieithoedd gwahanol i ddod yn fuan. Hefyd bydd modd gweld dwsinau o sesiynau wyneb-i-wyneb, ac bydd platfform i wirfoddolwyr yr elusen yn ogystal."}, {"text_idx": "#000009", "text": "Trafnidiaeth gyhoeddus yng Nghaerdydd \u2013 gwasanaeth newydd"}, {"text_idx": "#000010", "text": "Boed chi\u2019n byw, gweithio neu ymweld a\u0302 Chaerdydd mae\u2019r wasanaeth newydd hon yn cynnig gwybodaeth teithio amserol:"}, {"text_idx": "#000014", "text": "Mae\u2019r gair \u2018broadel\u2019 yn gyfieithu i \u2018cenedlaethol\u2019. Gw\u0302yl genedlaethol trwy gyfrwng y Llydaweg yw hi ac bydd naws eisteddfodol i\u2019r peth am wn i, er nad ydw i\u2019n ymwybodol bod gymaint o farnu na chystadlu."}, {"text_idx": "#000015", "text": "Mae dau beth ar waha\u0302n ar yr amserlen i mi: cyflwyniad am gyfryngau, a DJo."}, {"text_idx": "#000016", "text": "Cyflwyniad am y we Gymraeg yw\u2019r briff. Mae\u2019r paratoad wedi bod yn anodd achos dim ond hanner awr sydd i ddweud y cyfan. Mae\u2019n rhaid cydnabod bod sut gymaint o weithgaredd ar hyn o bryd, hyd yn oed o fewn categori penodol megis Wicipedia Cymraeg neu\u2019n gwaith ar mapio, newyddion cymunedol a Bro360, defnydd o blatfformau corfforaethol fel Twitter a Facebook, neu fideos a chynnwys o bob math ar-lein, ac yn y blaen."}, {"text_idx": "#000017", "text": "Ar yr un pryd mae\u2019n wych cael derbyn briff mor agored ac eang, a chael siarad yn blwmp ac yn blaen am drafferthion, problemau ac heriau\u2019r platfformau corfforaethol cyfalafol yn ogystal a\u0302 sut i geisio manteisio arnyn nhw."}, {"text_idx": "#000018", "text": "Wedyn byddaf i\u2019n troelli tiwns Cymraeg ar y llwyfan. Mae\u2019r briff ar gyfer hwnna yn eang hefyd ac byddaf i am chwarae pethau electroneg, hip-hop, reggae, ac ati. Dylai DJ swnio fel DJ dw i\u2019n credu \u2013 amrywiaeth o gynhyrchiadau, seiniau arallfydol a phethau sydd yn amhosibl yn fyw."}, {"text_idx": "#000019", "text": "Dw i wedi dweud hyn o\u2019r blaen ond dyma\u2019r ga\u0302n Gymraeg \u2018wleidyddol\u2019 orau y blynyddoedd diwethaf. Nid oes llawer iawn o ganeuon sy\u2019n so\u0302n am yr hinsawdd gyda samplau dychanol o Trump (cyn iddo fe gael ei ethol)."}, {"text_idx": "#000020", "text": "Edrychaf ymlaen at weld Chroma a Lleuwen sydd yn cynrychioli\u2019r Gymraeg yn fyw yn yr w\u0302yl yn ogystal a\u0302 llwythi o artistiaid gwerinol a roc a genres eraill o Lydaw sydd ddim yn gyfarwydd iawn i mi eto."}, {"text_idx": "#000022", "text": "Y tro diwethaf i mi ymweld a\u0302 Llydaw (y Gyngres Geltaidd yn Kemper llynedd) ces i sawl trafodaeth yn Gymraeg gyda Llydawyr. Dw i am fwynhau dysgu mwy o\u2019i hiaith nhw y tro hwn. O ran y Llydaweg bydd y rhestr o frawddegau yma yn ddefnyddiol."}, {"text_idx": "#000023", "text": "Dydy Google a Bing yn eu holl ddoethineb ddim yn ddarparu gwasanaeth cyfieithu ar gyfer Llydaweg ond mae peiriant cyfieithu peirianyddol sylfaenol gan Apertium sy\u2019n edrych yn well na dim byd."}, {"text_idx": "#000024", "text": "Sgyrsiau am y dyfodol ar bodlediad annibynnol newydd Cymru Fydd"}, {"text_idx": "#000026", "text": "cyfres o sgyrsiau a seiniau eraill yn edrych ar y dyfodol o safbwynt Cymreig."}, {"text_idx": "#000027", "text": "Yn y bennod gyntaf dyma Rhodri ap Dyfrig a finnau fel gwestai yn sgwrsio am amrywiaeth o faterion gan gynnwys:"}, {"text_idx": "#000028", "text": "safon y trafodaeth ar Twitter (eithaf gwael)\nieithoedd bychain y byd a gwaith K David Harrison"}, {"text_idx": "#000029", "text": "Fel arall mae modd gwrando mewn sawl app, e.e. Spotify."}, {"text_idx": "#000030", "text": "Roedd y profiad o wneud hyn yng Nghaerfyrddin yn lot fawr o hwyl ac wedi profocio fy meddwl llawer."}, {"text_idx": "#000031", "text": "Mae\u2019n bwysig nodi bod hyn yn sgwrs anffurfiol, ac yn anghyflawn o ran triniaeth o roi o\u2019r pynciau dan sylw. Yn sicr gallwn i wedi ymhelaethu (mwydro) llawer mwy, yn enwedig ar rai o\u2019r pethau dadleuol. Dw i\u2019n difaru peidio so\u0302n am fudiadau gwleidyddol a\u2019i ddylanwad nhw ar safon trafodaethau ar-lein. Hynny yw, nid mater o unigolion yn ymddwyn yn \u2018gas\u2019 yw\u2019r unig broblem ond shifft fawr sylweddol sydd wedi digwydd yng nghymdeithas."}, {"text_idx": "#000032", "text": "Ar yr un pryd dw i\u2019n ddiolchgar iawn i Rhodri am olygu mas y darnau mwyaf ffurfiol/sych yn ein sgwrs!"}, {"text_idx": "#000034", "text": "Dyma\u2019r ffrwd i chi danysgrifio i bennodau newydd, ac mae\u2019r ddwy bennod nesaf eisoes ar y gweill."}, {"text_idx": "#000035", "text": "Oedran, gwefannau bro, a\u2019r cyfryngau digidol"}, {"text_idx": "#000036", "text": "Mae hi\u2019n galonogol cael gweld bod Golwg360 am ddatblygu rhwydwaith o wefannau bro. Falch bod rhywun gyda\u2019r galluoedd penodol wedi gweld yr angen yma \u2013 o\u2019r diwedd!"}, {"text_idx": "#000038", "text": "Mae hi\u2019n hen bryd cryfhau darpariaeth o newyddion lleol ar y we. Da iawn."}, {"text_idx": "#000039", "text": "Mae\u2019n rhaid cwestiynu\u2019r pwyslais ar ganfod \u2018pobol ifanc\u2019 i wneud y gwaith \u2013 yn hytrach na pobol brwdfrydig a phrofiadol o unrhyw oedran."}, {"text_idx": "#000040", "text": "Heblaw am hynny mae\u2019r fenter yn swnio\u2019n addawol iawn."}, {"text_idx": "#000041", "text": "Ar yr eitem am hyn ar Newyddion 9 neithiwr dwedodd Dylan Iorwerth bod llwyddiant y papurau bro gwreiddiol oherwydd ymdrechion pobl ifanc. Efallai bod hyn yn wir ond dydy hyn ddim yn rheswm i eithrio pobl hy\u0302n y tro hwn, neu gynnig rheswm iddyn nhw anwybyddu\u2019r datblygiad."}, {"text_idx": "#000042", "text": "Mae hyn yn fy atgoffa o SAWL eitem ar y teledu a radio am sawl agwedd o\u2019r cyfryngau digidol dros y blynyddoedd o wefannau i apiau i ddigwyddiadau am dechnoleg, \u201cAi rhywbeth i\u2019r to ifanc ydy hyn?\u201d, \u201cRhywbeth i bobl ifanc y mae hyn yn dydy [...]\u201d ayyb ayyb. O\u2019r Post Cyntaf i Taro\u2019r Post i Heno, oes \u2019na rhyw fath o friff sydd yn gorfodi cwestiynau o\u2019r fath? Mae\u2019n od."}, {"text_idx": "#000043", "text": "Ta waeth mae\u2019r pwyslais yma yn hollol ddiangen, yn ystrydebol, ac yn eithrio pobl sydd ddim yn hunan-ddiffinio fel \u2018ifanc\u2019 \u2013 ac sydd fel arall am gyfrannu i fentrau fel hyn."}, {"text_idx": "#000044", "text": "O hyn ymlaen gawn ni bwysleisio\u2019r cyfraniadau gwerthfawr mae pob demograffeg yn gallu gwneud?"}, {"text_idx": "#000045", "text": "Hedyn.net \u2013 thema MediaWiki newydd sbon"}, {"text_idx": "#000046", "text": "Mae croen newydd cyffrous ar Hedyn.net. Dw i wedi gosod Pivot fel arbrawf (efallai bod angen stopio dweud hyn achos mae popeth mewn ffordd yn arbrawf!) \u2013 yn rhannol achos mae\u2019r dyluniad yn ymatebol. Hynny yw, mae\u2019n ymateb i faint sgri\u0302n ar ddyfeisiau gwahanol megis ffonau symudol a thabledi."}, {"text_idx": "#000047", "text": "Ers sbel roedden ni\u2019n rhedeg croen Vector sydd yn iawn ond nid yw e\u2019n ymatebol. Dw i ddim yn hollol siw\u0302r pam mae Wicipedia yn dal i redeg Vector. Stori arall ydy hon."}, {"text_idx": "#000048", "text": "Os ydych chi\u2019n ddefnyddiwr mewngofnodedig bydd rhaid i chi newid i Pivot achos mae Vector dal ar gael fel opsiwn."}, {"text_idx": "#000049", "text": "Sut mae gweld os mae dyluniad yn ymatebol? Cer i\u2019r wefan ar ffo\u0302n neu dabled. Fel arall, ar gyfrifiadur newidwch siap a maint ffenestr eich porwr i edrych fel ffo\u0302n."}, {"text_idx": "#000050", "text": "Gadewch wybod sut mae pethau\u2019n mynd ar y croen newydd."}, {"text_idx": "#000051", "text": "Mae Hedyn.net yn wefan wici sy\u2019n rhedeg ers naw mlynedd fel canolbwynt am adnoddau am y we Gymraeg, e.e. Y Rhestr o flogiau, podlediadau, canllawiau ar sut i wneud pethau cw\u0302l yn Gymraeg ar y we, cofnod o ddigwyddiadau Hacio\u2019r Iaith, ac adnoddau WordPress i ddatblygwyr."}, {"text_idx": "#000052", "text": "Dw i\u2019n dal i feddwl bod lle i gasglu\u2019r adnoddau yma. Yn wir, dw i\u2019n ymweld a\u0302 Hedyn.net sawl gwaith yn ystod yr wythnos er mwyn dod o hyd i wybodaeth. Fy ymdrech yw i nodi pethau yna yn gyhoeddus sydd arfer cael eu cadw mewn dogfennau preifat. Rydyn ni wastad yn croesawu syniadau am fentrau sy\u2019n gallu digwydd ar Hedyn.net, ac yn well na hyn, cyfraniadau uniongyrchol i\u2019r wici trwy olygu."}, {"text_idx": "#000053", "text": "Nodyn i bobl sy\u2019n cyfieithu ategion a thema\u0302u WordPress"}, {"text_idx": "#000054", "text": "Pan o\u2019n i yn Y Gyngres Geltaidd yn Kemper, Llydaw yr wythnos diwethaf ces i syniad ac o\u2019n i am ofyn i chi os fydd e\u2019n defnyddiol o gwbl."}, {"text_idx": "#000055", "text": "O ran themau ac ategion WordPress mae\u2019n bwysig sicrhau bod termau yn Gymraeg ar gael os maen nhw yn:"}, {"text_idx": "#000056", "text": "ymddangos i\u2019r ymwelydd i\u2019r wefan"}, {"text_idx": "#000058", "text": "Felly beth am i mi greu rhyw fath o system i wahaniaethu rhwng y ddau? Hynny yw, byddai hi\u2019n rhedeg trwy osodiad WordPress yn awtomatig er mwyn canfod termau \u2018hanfodol\u2019 mewn thema\u0302u ac ategion?"}, {"text_idx": "#000059", "text": "Mewn byd delfrydol byddai Popeth Yn Gymraeg wrth gwrs, ac mae hyn yn hanfodol mewn cyrff, sefydliadau, a chwmni\u0308au. Dw i\u2019n meddwl yn bennaf yma am gyfieithu gwirfoddol a blogiau Cymraeg annibynnol, ac mae sawl achos lle mae angen gweld y Gymraeg cyn gynted ag y bo modd."}, {"text_idx": "#000060", "text": "Ar ei symlaf byddai hi\u2019n cynhyrchu fersiwn o\u2019r ffeil POT gyda\u2019r termau hanfodol yn unig i\u2019w roi ar GlotPress."}, {"text_idx": "#000061", "text": "Yn y pen draw gallai fe fod yn nodwedd sydd ar gael mewn GlotPress."}, {"text_idx": "#000062", "text": "Fyddech chi am ddefnyddio system o\u2019r fath? Neu allbwn o\u2019r system?"}, {"text_idx": "#000063", "text": "Mae WordPress yn iachach yn Gymraeg na llawer o ieithoedd eraill, diolch i gyfieithwyr a gwirfoddolwyr. Er enghraifft dim ond 48% o\u2019r system craidd sydd ar gael yn Llydaweg ar hyn o bryd."}, {"text_idx": "#000064", "text": "Petrus, ge\u0302m newydd sbon (i rai)"}, {"text_idx": "#000065", "text": "Dyma ge\u0302m newydd sbon i chi, Petrus."}, {"text_idx": "#000067", "text": "Rhybudd: mae\u2019r ge\u0302m yn gaethiwus iawn."}, {"text_idx": "#000068", "text": "Dylai hi weithio ar ffonau symudol yn ogystal a\u0302 chyfrifiaduron."}, {"text_idx": "#000069", "text": "Mae hi\u2019n addasiad Cymraeg o ge\u0302m gan rywun ar Github o\u2019r enw Chvin, sydd yn seiliedig wrth gwrs ar gysyniad gwreiddiol gan Alexey Pajitnov a Vladimir Pokhilko."}, {"text_idx": "#000070", "text": "Mae hi wedi bod yn gyfle i mi ymarfer rheoli fersiynau trwy Git, ac edrych at lyfrgell React am y tro cyntaf."}, {"text_idx": "#000071", "text": "Petrus yw\u2019r ail ge\u0302m mewn cyfres achlysurol. Mwy i ddod yn fuan!"}, {"text_idx": "#000074", "text": "Mae\u2019r ge\u0302m ar gyfer cyfrifiaduron yn unig. Ni fydd y ge\u0302m yn gweithio ar ffonau a dyfeisiau symudol."}, {"text_idx": "#000075", "text": "Diolch i\u2019r rhai sydd eisoes wedi profi fy addasiad Cymraeg, ac i Chen Shmilovich am ddatblygu\u2018r ge\u0302m yn y lle cyntaf."}]